
ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ
ԿՈԼԵԳԻԱ

ԿԱՐԳԱԴՐՈՒԹՅՈՒՆ
	5 դեկտեմբերի 2017 թվականի
	թիվ 177
	քաղ. Մոսկվա



«Եվրասիական տնտեսական հանձնաժողովի խորհրդի 
2017 թվականի ապրիլի 28-ի թիվ 20 որոշման մեջ փոփոխություններ կատարելու մասին» Եվրասիական տնտեսական հանձնաժողովի խորհրդի որոշման նախագծի մասին

1.	Հավանություն տալ «Եվրասիական տնտեսական հանձնաժողովի խորհրդի 2017 թվականի ապրիլի 28-ի թիվ 20 որոշման մեջ փոփոխություններ կատարելու մասին» Եվրասիական տնտեսական հանձնաժողովի խորհրդի որոշման նախագծին (կցվում է) եւ այն ներկայացնել Եվրասիական տնտեսական հանձնաժողովի խորհրդի քննարկմանը:
2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից:
	Եվրասիական տնտեսական հանձնաժողովի կոլեգիայի նախագահ՝
	
	Տ. Սարգսյան

ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ

ՈՐՈՇՈՒՄ
	« 	» 	ի 2017 թվականի
	թիվ
	քաղ. Մոսկվա



Եվրասիական տնտեսական հանձնաժողովի խորհրդի 
2017 թվականի ապրիլի 28-ի թիվ 20 որոշման մեջ 
փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 53-րդ հոդվածի 2-րդ կետին, «Եվրասիական տնտեսական միության շրջանակներում տեխնիկական կանոնակարգման մասին» արձանագրությանը (նշված պայմանագրի թիվ 9 հավելված), Եվրասիական տնտեսական միության մաքսային օրենսգրքի 7-րդ եւ 80-րդ հոդվածներին համապատասխան՝ Եվրասիական տնտեսական միության անդամ պետությունների (այսուհետ՝ անդամ պետություններ) տարածք ներմուծվող արտադրանքի նկատմամբ տեխնիկական կանոնակարգման միջոցների պահպանումն ապահովելու նպատակներով՝ Եվրասիական տնտեսական հանձնաժողովի խորհուրդը որոշեց.
1.	Եվրասիական տնտեսական հանձնաժողովի խորհրդի «Մաքսային մարմինների կողմից Եվրասիական տնտեսական միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթեր ընդունելու որոշ հարցերի մասին» 2017 թվականի ապրիլի 28-ի թիվ 20 որոշման մեջ կատարել հետեւյալ փոփոխությունները՝
ա)	նախաբանում «Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) տարածք ներմուծվող արտադրանքի նկատմամբ տեխնիկական կանոնակարգման միջոցների պահպանումն ապահովելու նպատակներով» բառերը փոխարինել «, Եվրասիական տնտեսական միության մաքսային օրենսգրքի 7-րդ եւ 80-րդ հոդվածներին համապատասխան՝ Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) տարածք ներմուծվող արտադրանքի նկատմամբ տեխնիկական կանոնակարգման միջոցների պահպանումն ապահովելու նպատակներով,» բառերով.
բ)	3–րդ կետը շարադրել հետեւյալ խմբագրությամբ.
«3.	Սահմանել, որ մինչեւ «Արտաքին եւ փոխադարձ առեւտրի կարգավորման ժամանակ Եվրասիական տնտեսական միության անդամ պետությունների լիազորված մարմինների կողմից ձեւակերպվող փաստաթղթերի, այդ թվում՝ արգելքների ու սահմանափակումների պահպանումը հաստատելու նպատակով մաքսային գործառնություններ կատարելու ժամանակ ներկայացվող փաստաթղթերի տվյալների բազաների օգտագործում» ընդհանուր գործընթացին միանալու աշխատանքների ավարտը, Եվրասիական տնտեսական հանձնաժողովի կոլեգիայի 2016 թվականի մայիսի 10-ի թիվ 39 որոշմամբ հաստատված տեխնոլոգիական փաստաթղթերին համապատասխան, տրված համապատասխանության սերտիֆիկատների եւ գրանցված համապատասխանության հայտարարագրերի միասնական ռեեստրի (այսուհետ՝ միասնական ռեեստր) ազգային մասերից Միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթերի մասին տեղեկություններ ստացող՝ անդամ պետությունների հարցում կատարող լիազորված մարմիններ ասելով պետք է հասկանալ այդ թվում՝ անդամ պետությունների մաքսային մարմիններ:».
գ)	լրացնել հետեւյալ բովանդակությամբ 3¹ եւ 3² կետեր՝
«З1.	Անդամ պետությունների մաքսային մարմիններին՝ մինչեւ «Արտաքին եւ փոխադարձ առեւտրի կարգավորման ժամանակ Եվրասիական տնտեսական միության անդամ պետությունների լիազորված մարմինների կողմից ձեւակերպվող փաստաթղթերի, այդ թվում՝ արգելքների ու սահմանափակումների պահպանումը հաստատելու նպատակով մաքսային գործառնություններ կատարելու ժամանակ ներկայացվող փաստաթղթերի տվյալների բազաների օգտագործում» ընդհանուր գործընթացին միանալու աշխատանքների ավարտն ապահովել՝
Միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթերի մասին տեղեկությունների օգտագործումը միասնական ռեեստրի ազգային մասերից.
Միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթերի մասին տեղեկությունների ստացումը միասնական ռեեստրի ազգային մասերից ավտոմատ ռեժիմով՝ սույն որոշման 3-րդ կետում նշված տեխնոլոգիական փաստաթղթերին համապատասխան կատարված հարցմամբ:
32.	Միասնական ռեեստրի ազգային մասերը վարելու համար լիազորված՝ անդամ պետությունների պետական մարմիններին՝ ապահովել Միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթերի մասին տեղեկությունների փոխանցումը միասնական ռեեստրի ազգային մասերից ավտոմատ ռեժիմով անդամ պետությունների մաքսային մարմիններին՝ իրենց հարցմամբ՝ սույն որոշման 3-րդ կետում նշված տեխնոլոգիական փաստաթղթերին համապատասխան:»:


2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո:

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Վ. Գաբրիելյան
	Վ. Մատյուշեւսկի
	Ա. Մամին
	Տ. Աբդիգուլով
	Ի. Շուվալով

